Eglinis (Rokiškio r.)
55°53′02″š. pl. 25°57′51″r. ilg.﻿ / ﻿55.8838°š. pl. 25.9643°r. ilg.﻿ / 55.8838; 25.9643 Eglinis – ežeras šiaurės rytų Lietuvoje, Rokiškio rajone, apie 12 km į pietryčius nuo Obelių, Kumpuolio hidrografiniame draustinyje. Ežero ilgis iš šiaurės į pietus – 0,39 km, plotis – iki 0,17 km. Altitudė 128,5 m. Krantai apaugę medžiais, rytinis krantas pelkėtas, žemas, šiaurinis – aukštas. Aplinkui daugiausia plyti pievos, auga miškeliai. Rytuose išteka upelis (Kumpuolės intakas, Šventosios upės baseinas). Į vakarus įsikūręs Aleksandravėlės kaimas, į šiaurę – Trumponių kaimas. Šiauriniu krantu eina kelias  3621  Antanašė–Aleksandravėlė–Suviekas–Tamuliškis .